கேள்வி: செலீனியம் சேர்மங்கள் குறித்து விரிவாக சொல்லுங்கள்.
பதில்: File:Selenium dioxide sample.jpg]] செலீனியம் சேர்மங்கள் (''Selenium compounds'') என்பவை செலீனியம் தனிமம் கொண்டிருக்கும் அனைத்துச் சேர்மங்களையும் குறிக்கும். இந்த சேர்மங்களில், செலீனியம் பல்வேறு ஆக்சிசனேற்ற நிலை காணப்படுகிறது. இவற்றில் மிகவும் பொதுவானவை −2, +4 மற்றும் +6என்ற ஆக்சிசனேற்ற நிலை சேர்மங்களாகும். செலீனியம் சேர்மங்கள் இயற்கையில் பல்வேறு கனிமம் வடிவத்தில் உள்ளன. கிளாசுதாலைட்டு, குவானாயூவாடைட்டு, டைமானைட்டு, குரூக்கிசைட்டு போன்றவை எடுத்துக்காட்டுகளாகும். மேலும் பைரைட்டு மற்றும் சால்கோபைரைட்டு போன்ற சல்பைடு தாதுக்களுடன் இணைந்தும் இவை காணப்படுகின்றன. பல பாலூட்டிகள், செலீனியம் சேர்மங்கள் அவசியமானவையாகும். உதாரணமாக, செலீனோமெத்தியோனின் மற்றும் செலீனோசிசுட்டின் ஆகியவை மனித உடலில் இருக்கும் செலீனியம் கொண்ட அமினோ அமிலம் செலீனோமெத்தியோனின் செலீனோபுரோட்டீன்களின் தொகுப்பில் பங்கேற்கிறது. செலீனோசிசுட்டீனின் குறைப்பு மின்னழுத்தமும் (5.47) என்ற காடித்தன்மை மதிப்பும் சிசுட்டீனை விட குறைவாக உள்ளன. இதனால் சில புரதங்கள் ஆக்சிசனேற்ற செயல்பாட்டைக் கொண்டுள்ளன. செலீனியம் சேர்மங்கள் குறைக்கடத்தி, கண்ணாடி மற்றும் பீங்கான் தொழிற்சாலைகள், மருத்துவம், உலோகம் மற்றும் பிற துறைகளில் முக்கியமான பயன்பாடுகளைக் கொண்டுள்ளன.
கேள்வி: செலீனியம் சேர்மங்கள் - ஆலசன் சேர்மங்கள் குறித்து விரிவாக சொல்லுங்கள்.
பதில்: செலீனியத்தின் அயோடைடுகள் நன்கு அறியப்படவில்லை. செலீனியத்தின் ஒரே நிலையான குளோரைடு செலீனியம் மோனோகுளோரைடு (Se2Cl2) ஆகும். இது செலீனியம்(I) குளோரைடு எனவும் அறியப்படுகிறது. தொடர்புடைய புரோமைடு அறியப்படுகிறது. இந்த இனங்கள் கட்டமைப்பு ரீதியாக தொடர்புடைய இருகந்தக இருகுளோரைடு ஒப்பானவை. செலீனியம் இருகுளோரைடு செலீனியம் சேர்மங்களை தயாரிப்பதில் ஒரு முக்கிய வினைபொருளாகும் (எ.கா. Se7 தயாரித்தல்). இது செலீனியத்தை சல்பியூரைல் குளோரைடு (SO2Cl2) சேர்த்து சூடுபடுத்துவதால் தயாரிக்கப்படுகிறது. செலீனியம் புளோரின் வினைபுரிந்து செலீனியம் அறுபுளோரைடை உருவாக்குகிறது: :Se8 + 24 F2 -> 8 SeF6 இதன் கந்தகத்தின் இணைப்பொருளுடன் (கந்தக அறுபுளோரைடு) ஒப்பிடுகையில், செலீனியம் அறுபுளோரைடு (SeF6) அதிக வினைத்திறன் கொண்டதாகும். நச்சாக நுரையீரலை எரிச்சலூட்டும் தன்மை கொண்டுள்ளது. சில செலீனியம் ஆக்சி ஆலைடுகள் செலீனியம் ஆக்சி புளோரைடு (SeOF2) மற்றும் செலீனியம் ஆக்சிகுளோரைடு (SeOCl2) ஆகியவை சிறப்பு கரைப்பான்களாகப் பயன்படுத்தப்படுகின்றன.